**Irina Khetsjanovi** (georgisk: ირინა ხეჩანოვი; engelsk: *Irina Khechanovi*; fødd 3. desember 2000 i Tbilisi), kjend som **Iru**, er ein georgisk songar og låtskrivar. Ho vann Junior Eurovision Song Contest 2011 som medlem av jentegruppa Candy, med songen «Candy Music». I 2023 gjekk ho til topps i den femte sesongen av *The Voice Georgia* og fekk representere Georgia i Eurovision Song Contest 2023 i Liverpool i Storbritannia.

Bakgrunn
--------

Khetsjanovi blei fødd 3. desember 2000 i den georgiske hovudstaden Tbilisi. Ho har armensk opphav. Som barn deltok ho i ei rekkje lokale songtevlingar, og i 2011 representerte ho Georgia i Junior Eurovision Song Contest 2011 i Jerevan i Armenia som del av jentegruppa Candy. Gruppa vann tevlinga med songen «Candy Music».

I 2019 deltok Khetsjanovi i den georgiske utgåva av *Idol*, men blei slegen ut før finalen*.* To år seinare gav ho ut sin fyrste singel som soloartist, «No Jerk Around Me».

Khetsjanovi (i midten) etter sigeren i Junior Eurovision Song Contest 2011
I 2022 opptredde Khetsjanovi under Junior Eurovision Song Contest 2022 som del av ein medley med tidlegare vinnarar av tevlinga. Ho hadde også vore med på å skrive songen «I Believe» med Mariam Bigvava, som var det georgiske bidraget i tevlinga det året. Låten enda på tredjeplass.

Seinare i 2022 deltok Khetsjanovi i den femte sesongen av *The Voice Georgia*. Ho vann finalen 2. februar 2023 og sikra seg med det retten til å representere Georgia i Eurovision Song Contest 2023. Ho deltok med låten «Echo» i den andre semfinalen torsdag 11. mai 2023. Der blei ho nummer 12 i semifinalen og kvalifiserte seg ikkje til finalen.

| *The Voice Georgia-*framsyningar og resultat |
| --- |
| Runde | Song | Originalartist | Resultat |
| Blindaudition | «Never Enough» | Loren Allred | Blei med i Team Dato Portsjkhidze |
| Utslagsrunde | «Leave the Door Open» | Silk Sonic | Vidare |
| Kvartfinalar | «Smells Like Teen Spirit» og «Around the World» | Nirvana og Daft Punk | VidAre |
| Semifinale | «Rise Like a Phoenix» | Conchita Wurst | Vidare |
| Finale | «Euphoria» | Loreen | Vinnar |

Diskografi
----------

### Singlar

* 2021 – «No Jerk Around Me»
* 2022 – «Not Like Today»
* 2022 – «Tu mama»
* 2023 – «Idea»
* 2023 – «Echo»

Referansar
----------

1. 1 2 3 4 5  «Georgia: Iru Khechanovi wins ticket to Liverpool 2023». *eurovision.tv* (på engelsk). 2. februar 2023. Henta 10. februar 2023.
2. ↑  «CANDY». *junioreurovision.tv* (på engelsk). Henta 10. februar 2023.
3. 1 2  NDR. «Junior-ESC-SiegerinIru Khechanovi singt für Georgien beim ESC». *www.eurovision.de* (på tysk). Henta 10. februar 2023.
4. ↑  «Georgian-ArmenianIru Khechanovi to represent Georgia at Eurovision Song Contest 2023». *armenpress.am* (på engelsk). Henta 10. februar 2023.
5. ↑  Adams, Oliver (2. februar 2023). «IruKhechanovi wins The Voice Georgia and will sing at Eurovision 2023 in Liverpool». *wiwibloggs* (på engelsk). Henta 10. februar 2023.
6. ↑  Granger, Anthony (13. januar 2019). «Georgia: Eleven Singers Receive Golden Ticket in Georgian Idol Show Two». *Eurovoix* (på engelsk). Henta 10. februar 2023.
7. ↑  «Iru». *eurovision.tv* (på engelsk). Henta 18. mai 2023.

* *Denne artikkelen bygger på «Iru Khetsjanovi» frå Wikipedia på bokmål, den 2. mars 2024.*